cyanic-selkie/wikianc huggingface dataset:
Gyteelva
Gyteelva er en elv i Bamble kommune i Telemark. Den drenerer vannene Langen, Flåte, Mevann og Hellestveitvann med sine tilløp. Gyteelva starter ved Kongens dam, som demmer opp Hellestveitvann. Etter 1,6 kilometer møter den Bolvikelva, og sammen danner de Herreelva, som etter ca 1 km munner ut i Frierfjorden ved Herre. Systemet er en vesentlig del av Herrevassdraget.
Lucanus szetschuanicus
Lucanus szetschuanicus er en billeart i famillien hjortebiller (Lucanidae).
Kjennetegn
En middelsstor til stor (hannen 44-66 millimeter), kraftig, brun hjortebille. Mandiblene hos hannen er kraftige og krumme, med en kraftig, innovverettet tann litt utenfor midten, med små tenner på innseriden langs hele lengden. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er gulbrune. Hunnen er brunsvart og blank.
Utbredelse
Arten er kjent fra Myanmar og Sichuan.
Yu Nan
Yu Nan (kinesisk: 余男, pinyin: Yú Nán; født 5. september 1978 i Dalian i Liaoning i Folkerepublikken Kina) er en kinesisk skuespillerinne.
Hun behersker foruten kinesisk også engelsk og fransk, og spiller derfor også i filmer på disse språk.
Kanesj
Kanesj eller Kaneš (hettittisk Neša, tidvis Anisa) er oldtidsby i den tyrkiske provinsen Kayseri som ligger i nærheten av dagens tyrkiske landsby Kültepe (tyrkisk for «asketrehøyden»). Den nærmeste moderne byen er Kayseri som er lokalisert rundt 20 km sørvest.
Historie
Kanesj eller Kaneš har vært fast bosatt siden kobberalderen og fram til romersk tid. Den var en viktig hattittisk/hettittisk/hurrittisk by som hadde en stort handelskoloni (kârum) i det gammelassyriske kongedømme, fra rundt 1900-tallet og fram til 1500-tallet f.Kr. Et sent vitnemål fra ca 1400 f.Kr. til en eldre tradisjon omfatter en konge i Kanesj som ble kalt for Zipani blant sytten lokale bykonger reiste seg mot den akkadiske hersker Naram-Sin (som hersket i tiden ca 2254-2218 f.Kr.).
I Kanesj er det avdekket de tidligste sporene av hettittiske språk, og det tidligste vitnemål på noe indoeuropeisk språk, datert til 1900-tallet f.Kr. Det stedegne begrepet for hettittisk var nešili, «språket i Neša».
Kaneša
Kongen av Zalpuwa (eller Zalpa), Uhna, angrep Kanesj og fraktet deretter vekk byens guddom «Sius». Pithana, kongen i Kussara, erobret Kanesj som Neša (Nivå Ia) «om natten med makt», men «gjorde intet ondt til noen i den». Neša gjorde opprør mot Pithanas sønn Anitta som knuste opprøret og gjorde Neša til sin hovedstad. Deretter invaderte han Zalpuwa, overvant dens konge Huzziya, og gjenvant idolet Sius som ble tatt tilbake til Neša.
Arkeologi
Den tsjekkiske lingvisten Bedřich Hrozný gjorde i 1925 utgravninger i Kanesj (Kültepe) og fant over 1000 kileskrifttavler, en del av disse endte opp i Praha, andre i Istanbul. Moderne arkeologisk arbeid begynte i 1948 da området ble undersøkt av et lag fra Tyrkiske historiske samfunn, og Direktoratet for oldtid og museer. Gruppen ble ledet av Tahsin Özgüç inntil han døde i 2005.
Brenningen av Nivå II er blitt forsøkt knyttet til erobringen av byen Assur av kongene i Eshnunna, men det kan også ha vært den nevnte kongen Uhna fra Zalpuwa. Tilskrivelsen av brenningen av Nivå Ib er gitt til Assurs sammenbrudd, men kan også ha sin årsak i andre småkonger i området, og til sist også til Hammurabi i Babylon.
Til dags dato er det blitt avdekket mer enn 20 000 kileskrifttavler fram det arkeologiske stedet.
Kârum Kaneš
Det kvartalet i byen som har interessert historikerne mest er Kârum Kaneš, «handelskolonien i Kaneš» på assyrisk. I løpet av bronsealderen i denne regionen var Kârum en særegen del av byen som ble gitt av lokale myndighetspersoner til tidligassyriske handelsmenn som de kunne bruke uten å betale skatt så lenge som deres handelsvarer var innenfor kârum. Begrepet kârum betyr «havn» på akkadisk, som var fellesspråket på denne tiden, og det refererte til enhver handelskoloni enten det var i nærheten av vann eller ikke.
Levningene av kârum utgjør en stor, sirkelrundt haug som er rundt 500 meter i diameter og rundt 20 meter over flaten (en tell). Bosetningen ved kârum er resultatet av flere avleirete stratigrafiske perioder som ligger på hverandre. Nye bygninger ble bygget på toppen av levninger fra tidligere perioder; således er det en dyp stratigrafi fra forhistoriske tider og opp til den tidlige hettittiske perioden.
Kârum ble ødelagt av brann ved slutten av både Nivå II og Nivå Ib. Innbyggerne etterlot sine eiendeler bak seg, noe som arkeologene siden kunne avdekke. Blant det som er avdekket er tallrike leirtavler, en del som er innelukket i keramiske konvolutter påtrykt med sylindersegler. Dokumentene nedtegner fellesaktiviteter som handelen mellom den assyriske kolonien og bystaten Assur og mellom assyriske handelsmenn og lokalbefolkningen. Handelen ble utført av familier framfor av staten. Disse tekstene er de eldste tekstene i Anatolia. Selv om de er skrevet i gammelassyrisk, utgjør hettittiske lånord og navn i disse tekstene til de eldste nedtegnelsene av noe indoeuropeisk språk. Det meste av det arkeologiske materialet er typisk for Anatolia framfor Assyria, men bruken av både kileskrift og dialekt er den beste indikasjon av assyrisk tilstedeværelse.
Datering av Waršama Sarayi
Ved Nivå II er ødeleggelsen så total at intet organisk materiale som tre har blitt bevart for å kunne gjøre datering via dendrokronologi. I 2003 daterte forskere fra britiske Cornell University tremateriale fra Nivå Ib fra den øvrige byen (som ble bygd århundrer senere). Dateringen for det meste av trematerialet fra bygningene i Waršama Sarayi er satt til 1832 f.Kr., med ytterligere oppussing opp til 1779 f.Kr.
Lathropinus
Lathropinus er en slekt av biller som hører til familien kortvinger (Staphylinidae). De kan kjennes på lang og smal, mer eller mindre sylindrisk kroppsform og nokså kort bein. Disse billene lever på bakken der den smale kroppsformen hjelper dem å ta seg lett fram mellom løvstrø og røtter.
Vitenskapsåret 1650
Vitenskapsåret 1650 er en oversikt over hendelser, prisvinnere, fødte og avdøde personer med tilknytning til vitenskap i 1650.
Hotagen
Hotagen er en smal og ca 30 km lang innsjø i Krokom kommune vest for Strömsund i Jämtland, Sverige. Den strekker seg fra Laxviken i sørøst til Toskströmmen og Rötviken i nordvest.
De la grammatologie
De la grammatologie er en bok av den franske filosofen Jacques Derrida, først publisert i 1967 av Les Éditions de Minuit. Of Grammatology, den engelske oversettelsen gjort av Gayatri Chakravorty Spivak, ble først publisert i 1976 av Johns Hopkins University Press. En korrigert versjon av denne oversettelsen ble publisert i 1998.
Kickers Offenbach
Offenbacher Fußball Club Kickers er et tysk fotballag fra byen Offenbach. Klubben ble stiftet 27. mai 1901. 15. februar 2011 startet arbeidet med byggingen av ny stadion der den gamle stod.
Eksterne lenker
offisiell hjemmeside
De la grammatologie
De la grammatologie er antagelig Derridas viktigste verk og bidrog til å introdusere hans tanker til en større publikum. Det inneholder en bred undersøkelse av arbeidene til Claude Lévi-Strauss, Ferdinand de Saussure, og Jean-Jacques Rousseau. Derrida tar også opp arbeidene til Étienne Condillac, Louis Hjelmslev, Edmund Husserl,Roman Jakobson, Gottfried Wilhelm Leibniz, André Leroi-Gourhan, og William Warburton. De la grammatologie introduserte også mange av de konseptene som Derrida ville tar for seg i senere arbeider, særlig i relasjon til lingvistikk og skrivning.
Tornved kommune
Tornved kommune var en kommune i Vestsjællands amt i Danmark, dannet ved kommunalreformen i 1970 fra 1. april 1970.
I forbindelse med kommunalreformen 2005–2007 ble den slått sammen med Holbæk kommune (1970–2006), Jernløse kommune, Svinninge kommune og Tølløse kommune til den nye storkommunen Holbæk kommune i nyopprettede Region Sjælland fra 1. januar 2007.
Stalheimskleiva Opp
Stalheimskleiva Opp er et motbakkeløp i Voss kommune som arrangeres av Voss Oppturar. Løpet ble første gang arrangert i 2008.
Lathropinus
Utseende
Middelsstore til store (gjerne ca. 15 millimeter), smale, fint hårete, mørke kortvinger, gjerne med rødlige bein. Kjevene (mandiblene) kan være lange og sigdformede.
Stalheimskleiva Opp
Løypa starter i Nærøydalen på 125 meters høyde, og har målgang ved Stalheim Hotel på 405 meter. Løypa er 2 km lang og følger den gamle riksveien opp Stalheimskleivi.
Lathropinus
Utbredelse
Slekten er utbredt i Amerika.
Francesco Satolli
Francesco di Paolo Satolli (født 21. juli 1839 i Marsciano ved Perugia i Kirkestaten, død 8. januar 1910 i Roma) var en av den katolske kirkes kardinaler, og var tilknyttet Den romerske kurie og det pavelige diplomati.
Prest
Han fikk presteutdannelse ved seminaret i Perugia, og ble ordinert i 1862. Etter å ha dtatt doktorgrad ved Sapienzauniversitetet i Roma ble han i 1864 professor ved seminaret i Perugia. I 1870 ble han sogneprest i Marciano, og i 1872 dro han til Montecassino og ble der i to år.
Biskop, verv for Den romerske kurie
Han var Pavestolens første apostoliske delegat til USA 1893–1895, og ble prefekt for Kongregasjonen for studiene i 1897.
Han ble kreert til kardinal i 1895 av pave Leo XIII, med Santa Maria in Ara Coeli som tittelkirke.
Han deltok på konklavet 1903 som valgte pave Pius X.
Episkopalgenealogi
Hans episkopalgenealogi er:
Futurama
Den første episoden av Futurama ble sendt på FOX den 28. mars 1999 med tittelen Space Pilot 3000. Serien ble raskt en suksess, og mange fans av serien ble skuffet da den sluttet i august 2003, etter 72 episoder. Fire Futurama-filmer ble deretter produsert for DVD i perioden 2008-2009. Etter filmenes suksess kjøpte kanalen Comedy Central rettigheter til å vise repriser og bestilte også en ny sesong av serien. Serien gjenoppsto dermed i 2008 og gikk frem til 2013.
Anthology of Interest
Rammen rundt episodene er Professor Hubert J. Farnsworths what-if-maskin som viser en alternativ virkelighet som de ulike figurene spør om. Spørsmålene de stiller er:
Anthology of Interest I: (I slutten av episoden ser vi at alt dreier seg om hva som ville skjedd om professoren hadde funnet opp tingforlengeren – en pekestokk.)
Anthology of Interest II: (Den siste vises ikke, Leela slås bevisstløs og man ser i stedet en drøm hun har.)
Dr. Hoch’s Konservatorium
I 1920-årene, under direktør Bernhard Sekles, var konservatoriet langt forut for sin tid: Sekles startet verdens første jazzstudier, ledet av Mátyás Seiber, og 1931 elementarmusikkavdelingen.
Dets opprinnelige bygning ble ødelagt ved bombeangrep unfer første verdenskrig.
Predator – den usynlige fiende
Predator – den usynlige fiende er en amerikansk science fiction-grøsser fra 1987 regissert av John McTiernan. Filmen handler om en gruppe amerikanske kommandosoldater som blir sendt på et rutineoppdrag dypt inne i jungelen i Sentral Amerika. Oppdraget blir alt annet enn lett da de må kjempe mot en tilsynelatende usynlig fiende. Etterhvert innser de at de har å gjøre med et utenomjordisk vesen. Hovedrollen spilles av Arnold Schwarzenegger, mens sentrale biroller spilles av Carl Weathers og Jesse Ventura.
Predator fikk brukbar mottakelse av anmelderne og ble en moderat publikumssuksess.
Den har fått tre oppfølgere: Predator 2 (1990), Predators (2010) og The Predator (2018), samt to crossover-filmer Alien vs. Predator (2004), Aliens vs. Predator: Requiem (2007),
Granlibakken
Granlibakken er et konferansesenter som drives året rundt 1,6 km sydvest for Tahoe City i California. Senteret har 190 rom og 1500 m² med møteplass, og ligger på Lake Tahoes nordvestlige kyst. Den lille skibakken på Granlibakken kan være Lake Tahoe-områdets eldste skianlegg.
Predator – den usynlige fiende
Handling
Omsider tar de seg frem til en tungt beskyttet opprørsleir og etter en hard og hurtig kamp, nedkjemper de gerilliagruppen og tar den unge kvinnen Anna (Elpidia Carrillo) til fange. Like etter slaget innrømmer Dillon at den opprinnelige redningaksjonen var en dekkoperasjon og at oppdraget i virkeligheten gikk ut på å tilintetgjøre geriljaleiren og hente viktig informasjon til CIA. Dutch blir rasende da han får denne informasjonen. Samtidig med dette oppstyret blir soldatene uvitende iakttatt av et vesen i jungelen.
På veien tilbake til droppunktet synes en av soldatene at de blir iakttatt av ett eller annet i jungelen. Plutselig blir flere av soldatene angrepet og drept av noen laserlignende stråler som kommer fra tretoppene. Det soldatene ikke er klar over er at angriperen er et utenomjordisk vesen som har som hovedbeskjeftigelse å jakte på trofeer blant jordens levende vesener. Skapningen er soldatene overlegen, både fysisk og teknologisk, og i tillegg er det i stand til å gjøre seg selv usynlig. Når Dutch og kompaniet ikke klarer å skaffe helikopter-uthenting fra jungelen, ender oppdraget opp i en kamp på liv eller død med den utenomjordiske jegeren. Udyret tilintetgjør dem en etter en og til slutt er Dutch den siste som er i live. Ved en tilfeldighet klarer han å iaktta vesenet på rimelig nært hold slik at han kan studere dets egenskaper, og ved hjelp av disse observasjonene legger han en plan i et siste desperate håp om å overleve.
Popularitet og økonomi
Predator ble en moderat suksess i USA. Den innbrakte $98,3 millioner på verdensbasis, hvorav $59,7 millioner i USA alene. Den ble den 12. mest sette filmen i USA i 1987.
Produksjonskostnadene var på mellom $15 og $18 millioner.
Anmelderne og publikum
Filmen fikk middels bra mottakelse av anmelderne og har oppnådd så mye som 81 % på Rotten Tomatoes. Den kjente amerikanske filmkritikeren Roger Ebert gav særlig ros til spesialeffektene og filmingen. Han omtalte den videre som en «effektiv actionfilm» og gav den 3 av 4 stjerner. Også Leonard Maltin har gitt den 3 av 4 stjerner.
Den fikk ikke like god mottakelse hos de norske anmelderne. Dagbladets anmelder gav filmen terningkast én, VG gav den to og Arbeiderbladet og Aftenposten tre.
Nettsiden CINERAMA gav DVD-utgaven terningkast fem i 2003.
Priser og nominasjoner
Filmen ble tildelt en Saturn Award for beste musikk og en Golden Reel for lydeffektene. Den ble også tildelt en BMI Film Music Award.
Den ble nominert til en Oscar for beste visuelle effekter. Den ble også nominert til en Hugo ved Hugo Awards, samt tre Saturn Awards for henholdsvis beste skuespiller (Arnold Schwarzenegger), beste spesialeffekter og beste sciencefictionfilm.
Annet
Jean-Claude Van Damme var den som opprinnelig spilte rollen som vesenet Predator, men han sluttet etter to dager fordi han var misfornøyd med sin begrensede rolle i filmen. Han ble erstattet av Kevin Peter Hall og alien-kostymes måttes designes på nytt for å passe ham.
Jesse Ventura og Shane Black hadde begge sin debut som skuespillere i denne filmen.
Den ble innspilt ulike steder i Mexico, slik som Jalisco, Palenque og Puerto Vallarta.
NOU 2009: 16, Olsenutvalget
'''NOU 2009:16 «Globale miljøutfordringer – norsk politikk. Hvordan bærekraftig utvikling og klima bedre kan ivaretas i offentlige beslutningsprosesser»''' er en norsk offentlig utredning (NOU) fra et utvalg som ble oppnevnt ved kongelig resolusjon 30. mai 2008. Utredningen ble avgitt til Finansdepartementet 22. juni 2009. Utvalget ble ledet av Øystein Olsen. De øvrige medlemmene av utvalget var: Olav Bolland, Bente Christiansen, Michael Hoel, Per Botolf Maurseth, Karine Nyborg, Gunn Paulsen, Joakim Sonnegård og Ingeborg Rasmussen.
Hällsjön
Hällsjön er en innsjø i Offerdals sogn, Krokom kommune, Jämtland, Sverige. Innsjøen ligger langs Nästån, og strekker seg fra Kaxås og Åflo i vest til Ede i øst. Sør for innsjøen ligger Hällberget.
Lucanus takakuwai
Lucanus takakuwai er en billeart i famillien hjortebiller (Lucanidae).
Bar Refaeli
Bar Refaeli (בר רפאלי, født 4. juni 1985 i Hod HaSharon i Israel) er en israelsk supermodell, tv-vert, skuespiller og forretningskvinne. Hun var en av fire programledere som ledet Eurovision Song Contest fra Tel Aviv i mai 2019.
Lucanus takakuwai
Utbredelse
Arten er kjent fra Laos.
Bar Refaeli
Modell- og tv-karriere
Refaeli anses som en av Israels mest suksessrike internasjonale modeller, på linje med blant andre Nina Brosh og Michaela Bercu. Takket være en vellykket modellkarriere og gode investeringer hadde Refaeli i 2015 opparbeidet seg en nettoformue på 20 millioner dollar. Ifølge Forbes Israel var hun Israels best betalte modell i 2013, foran andre israelske modeller som Esti Ginzburg, Gal Gadot og Shlomit Malka.
Hun var forsidemodell for badedrakt-nummeret til Sports Illustrated i 2009, og hun ble kåret til nummer én på magasinet Maxims liste over de 100 heteste modellene i 2012. Siden 2013 har Refaeli vært programleder for X Factor Israel.
Forretningsvirksomhet
Rafaeli har investert i en rekke ulike israelske bedrifter, og har også etablert sine egne bedrifter. Hun er aksjonær i flere design- og moteselskaper, blant dem den israelske designbrille-produsenten Carolina Lemke.
I 2011 startet Refaeli og den tidligere modellen Dudi Balsar opp et netthandelsselskap kalt Under.me. Selskapet selger designundertøy, og Refaeli står også bak forretningsutviklingen av selskapet. I november 2011 hadde selskapet samlet 1 million dollar i risikokapital.
Refaeli var i 2013 en av hovedinvestorene bak MyCheck, som håndterer betalinger via smarttelefoner.
I september 2018 ble det kjent at Kim Kardashian skulle fronte merket Carolina Lemke sammen med Refaeli, og at de to skulle delta sammen i en reklamekampanje.
Roan
Roan er en tidligere kommune i Trøndelag, som fra 1. januar 2020 er en del av Åfjord kommune. Roan ligger ute mot Norskehavet på Fosenhalvøya. Kommunen grenset i nord mot Osen, i sør mot Åfjord og i øst mot Namdalseid kommune.
CO2-ekvivalent
CO2-ekvivalent er en enhet som brukes i klimagassregnskap. Enheten tilsvarer den effekten en gitt mengde (som regel et tonn) CO2 har på den globale oppvarminga over en gitt periode (som regel 100 år). De øvrige drivhusgassene har et sterkere oppvarmingspotensial (GWP-verdi) enn CO2, og utslipp av disse gassene omregnes derfor til CO2-ekvivalenter i henhold til deres GWP-verdier.
Roan
I 2020 ble Roan og Åfjord kommuner slått sammen til en kommune. Det nye navnet ble Åfjord.
Geografi
Roan ligger langs kysten, og strekker seg fra grensa mot Osen kommune i nord til Skjørafjorden. Det strekker seg noen fjorder inn i landet. De største er Brandsfjorden og Skjørafjorden. Hofstad-dalen strekker seg ca. 2 mil inn i landet fra Hofstad innerst i Brandsfjorden til grensa mot Åfjord. Utenfor kysten er det flere øyer som tidligere har vært bebodd, som f.eks. Børøya, Sandøya, Terningen, Været og Almenningen.
CO2-ekvivalent
Statistisk sentralbyrå bruker for tida følgende verdier i det norske klimagassregnskapet:
Roan
Samfunn
Bessakerfjellet vindpark, som ble etablert i 2007 og 2008, er Norges nest største vindpark. Anlegget eies av TrønderEnergi.
Tusenårssted
Kommunens tusenårssted er Roan kirke fra 1702 som også kalles «Fosenkatedralen» og regnes blant regionens fineste kirker.
Fran Huck
Anthony Francis Huck (født 4. desember 1945 i Regina), canadisk ishockeyspiller som deltok i de olympiske vinterleker 1968 i Grenoble.
Hans Harry Wergeland
Hans Harry Wergeland (født 19. desember 1940) er industrimann, gründer og bedriftseier i konsernet Wergeland-Halsvik AS.
Etter å ha utdannet seg innen handel og jordbruk, overtok Wergeland som daglig leder i familiebedriften Halsvik Cementstøyperi i 1962, som produserte rør og veisikringer til kommunen, senere også takstein. Fabrikken ble flyttet til Sløvåg i 1987, og konsernet heter i dag Wergeland-Halsvik AS.
Wergeland satset sammen med resten av familien sin sterkt på oljeservice-havna i Sløvåg i 1992, bl.a. med renseanlegg for oljeavfall og steinknuseverk. Mens han var leder for fabrikken, har familieselskapene også startet kabelferge mellom Duesund og Masfjordnes, og overtatt eierskapet av bl.a. Solund Skips Service AS og Eivindvik Hotell.
Hans Wergeland var en av stifterne av Nordhordland Handverk og Industrilag i 1972 og av Gulen og Masfjorden Industriselskap i 1994. Han har vært styremedlem i begge i mange år.
Hans Wergeland ble tildelt Kongens fortjenstmedalje i gull i 2006 for sin innsats innen utviklingen av næringslivet i Gulen og Masfjorden. Under utdelingen ble det også nevnt at Wergeland har gitt stor støtte til mange frivillige lag og kulturprosjekt opp gjennom årene.
Fran Huck
Huck vant en olympisk bronsemedalje i ishockey under vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.
Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey. Huck var forward og spilte sju kamper og scoret fire mål i OL-turneringen.
Tetropium
Tetropium er en slekt av biller som tilhører gruppen stubbebukker i familien trebukker (Cerambycidae). De kan kjennes på brun eller svart farge, forholdsvis korte antenner og dekkvinger med lengderibber.
Kjærlighedens Komedie
'Kjærlighedens Komedie. Komedie i tre Akter' er et versedrama av Henrik Ibsen, sendt ut den 31. desember 1862 som Nytaarsgave til Illustreret Nyhedsblads Abonnenter for 1863. H.J. Jensen. Christiania 1862. Stykket hadde premiere på Christiania Theater 24. november 1873. I dramaet settes ekteskapet under debatt: Er det mulig for kjærligheten å overleve slike institusjoner som forlovelser og krav til god økonomi, forsørgelsesevne, og pakten de gifte inngår om evig troskap til døden skiller dem ad? Og mer spesifikt, kan diktergjerningens krav til ubunden frihet eksistere og trives innenfor rammene av et lykkelig familieliv? Kunst skapes enten ved forelskelsens inspirasjon, slik Falk, Styver og den unge Staamand var bevis for, eller gjennom sorg, forsakelse, smerte og tap, slik Jatgejr Skald hevder overfor Hertug Skule at har hjulpet ham selv til dikterdåd i Ibsens neste drama, Kongs-Emnerne.
Stykket ble påbegynt under arbeidstittelen «Svanhild» i 1860, men enkelte ideer som ledet til dramaet kan spores tilbake til sommeren 1858. Da det utkom ble stykket skandalisert, og teateret turte ikke sette opp stykket.
Personene
Handlingen foregaar paa Fru Halms Løkke ved Drammensvejen.
Mye tyder på at Ibsen omtrent har tenkt seg enkefru Grünnings løkke ved Wessels plass ved Drammensveiens østre ende, som allerede i 1866 ble omdøpt til Stortingsgaten.
Sitater
Ifølge et dagboksnotat av politikeren Ludvig Daae uttalte teaterets styreformann, regjeringsadvokat Bernhard Dunker under et selskap hos Christian Birch-Reichenwald 5. januar 1863: «Ibsens nye Stykke maa for at kunne opføres, forkortes til det Halve, og dette er vanskeligt nok, navnligt fordi der ingen Handling er i det.»
Tetropium
Utseende
Små til middelsstore (9-20 millimeter), avlange, brune til svarte trebukker med forholdsvis korte antenner. Hodet er skrått fremoverrettet, fasettøynene forholdsvis store og nyreformede. Antennene er maksimalt to tredjedeler så lange som kroppen. Pronotum har jevnt rundede sider og er moderat hvelvet. Dekkvingene har fine lengderibber. Beina er nokså korte.
Kjærlighedens Komedie
Sitater
Henrik Ibsen i brev til Peter Hansen 28. oktober 1870: '''«Denne bog gav anledning til megen snak i Norge; man blandede mine personlige forholde ind i diskutionen, og jeg tabte meget i det almindelige omdømme. Den eneste, som dengang billigede bogen, var min kone.»'''
Landstrykere
Landstrykere er første roman i Landstryker-trilogien, eller August-trilogien, av Knut Hamsun. Den ble utgitt første gang 1. oktober 1927. Romanen omhandler landstrykerne August og Edevarts opplevelser mens de reiser rundt i Norge på mer eller mindre tilfeldig arbeid. Trilogien fortsetter med August tre år senere, og til slutt Men livet lever i 1933.
Handlingen i Landstrykere utspiller seg fra 1864 til utpå 1870-tallet. Trilogien i sin helhet beskriver konflikter mellom en tradisjonell naturalhusholdning og et moderne handels- og industrisamfunn, slik det vokste frem i Norge i siste halvdel av 1800-tallet og tidlig på 1900-tallet. August er hovedkarakteren som binder de tre romanene sammen. Han blir introdusert tidlig i Landstrykere på denne måten:
Boka ble filmatisert i 1989.
Allsvenskan 2006
Fotbollsallsvenskan 2006 var den 19 i rekken. IF Elfsborg vant og BK Häcken, Östers IF og Örgryte IS rykket ned.
Frie Frankrike
Fra sine kolonier i Afrika, India og Stillehavet tok det Frie Frankrike stadig over Vichy-regimets besittelser. Etter Operasjon Torch, den allierte invasjonen av Nord-Afrika i november 1942 kontrollerte Vichy-regimet kun den frie sonen i Sør-Frankrike og noen få besittelser i Vestindia (og på papiret Fransk Indokina, okkupert av Japan). Den franske hæren i Afrika byttet så tilhørighet etter at aksemaktene okkuperte Vichy-regimet gjennom Operasjon Anton, da tilliten til regimet hadde forsvunnet etter våpenhvilen de hadde underskrevet i Afrika, samt at Hitler fryktet en svak flanke ved middelhavet.
Charles de Gaulle, minister i den franske regjering, avviste våpenhvilen som ble vedtatt av Philippe Pétain. Han rømte til England hvor han oppmanet franskmennene til å kjempe videre i sin berømte tale Appel du 18 juin («Appellen den 18. juni») på BBCs radio. Det hadde en bevegende effekt på moralen over hele Frankrike og dens kolonier, skjønt innledningsvis var det relativt få franske styrker som svarte på de Gaulles opprop for motstand.
Den 27. oktober 1940 ble Conseil de défense de l'Empire («Rikets forsvarsråd») konstituert for å organisere styret av territoriene i Sentral-Afrika, Asia og Oseania som hadde lyttet til de Gaulles oppfordring til motstand. Denne ble erstattet den 24. september 1941 av Comité national français («Den franske nasjonalkomité»). Den 13. juli 1942 ble France Libre offisielt omdøpt til France combattante («Stridende Frankrike») for å markere at kampen mot aksemaktene ble utført både eksternt av Frie franske styrker og internt av Forces Françaises de l'Intérieur («Franske styrker innenlands»). Etter gjenerobringen av Nord-Afrika ble dette formelt smeltet sammen med de Gaulles rival, general Henri Girauds kommando i Algerie, for å danne Comité français de Libération nationale (Den franske komité for nasjonal frigjøring»). Landflyktigheten ble offisielt avsluttet med frigjøringen av Paris av 2. pansrede frie franske divisjon og motstandsbevegelsen den 25. august 1944, og med opprettelsen av Frankrikes provisoriske regjering (Gouvernement provisoire de la République française, GPRF). Denne regjeringen styrte Frankrike til slutten av krigen og videre frem til 1946 da Den fjerde republikk ble etablert, og dermed avsluttet rekken med midlertidige regjeringer som hadde etterfulgt Den tredje republikk etter dens fall i 1940.
Frie Frankrike bekjempet aksemaktene og Vichy-regimet og tjenestegjorde på slagmarken over alt fra Midtøsten til Indokina og Nord-Afrika. Frie franske marine opererte som en hjelpestyrke til den britiske marine og i nordlige Atlanterhavet for den kanadiske marine. Frie franske styrker tjenestegjorde også i det britiske flyvåpen, det sovjetiske flyvåpen og i de britiske spesialstyrker (SAS), før større kommandoer ble etablert direkte under kontroll av den franske eksilregjeringen.
Tetropium
Levevis
De fleste av disse billene har larver i død ved av bartrær. De voksne billene er gjerne nattaktive og besøker ikke blomster.
Utbredelse
Slekten er vidt utbredt i Holarktis, i Amerika sør til Honduras.
Bygd
En/ei bygd (av norrønt bygð, å bygge eller bebygget), også kalt bygda, bygdelag, landsbygda og i mindre grad bygdesamfunn og bondebygd, er gjerne såkalte spredtbygde strøk med en viss geografisk utstrekning, der ofte bondegårdsbebyggelse har vært selve grunnlaget for samfunnet.
Ordet bygd er henledet av det norrøne ordet býr (by), som egentlig betyr (bonde)gard og refererer til en plass som er bebygget med flere bygninger som står samlet. Kanskje litt kontroversielt når man tenker på den forståelsen folk i dag har av begrepene by og bygd.
Bygd brukes særlig om den tettest bebygde, sentrale del av et ruralt landområde med gårder som utgjør en naturlig helhet og som er omgitt av ubygder, til forskjell fra utkant med mer spredt bebyggelse. Begrepet er også brukt om landkommuner som administrativ enhet. Inntil midten av 1900-tallet utgjorde (lands)bygda kjernen i det norske samfunnet, men som en følge av urbaniseringen av landet er nå flertallet av befolkningen bosatt i landets byer og tettsteder.
Bygdene har tradisjonelt bestått av gårdsbruk og spredt bebyggelse i et kulturlandskap som har vært preget av innmark, utmark, jordbruk, husdyrhold, fangst og fiske.
Bygder er gjerne større og mer løslig sammensatte enheter enn grender, fordi man også regner med områder uten bebyggelse i bygdene. Ei bygd kan således bestå av et eller flere mindre grendesamfunn. Grendesamfunnene langs kysten kalles ofte fiskevær. Tilsvarende kan en hjørnesteinsbedrift eller et særpreg legges til benevnelsen; f.eks. turistbygd. Ofte er det største grendesamfunnet i ei bygd synonymt med et tettstedlignende bygdesentrum, om enn ikke alltid, men det finnes også eksempler på at ei bygd har flere grender som har utviklet seg til tettsteder, ja til og med til byer. Ofte var det ei lita kirke eller et bedehus, senere også et grendehus eller en bygdeskole, som la grunnlaget for bygdesentrumet – stedet der bygdas befolkning samlet seg.
Historien til Norges bygder
Da menneskene begynte å dyrke jorda og ble bofaste for omkring 6 000-7 000 år siden, startet også prosessen med dannelsen av bygdesamfunn. Urgårdene var gjerne enorme i utstrekning og hadde en sentral plassering i landskapet. De aller eldste gårdene fikk gjerne enkle beskrivende enstavelesnavn, som berg, stein, haug, rud, ask, bjørk og by. En litt yngre type urgårder kunne få navn sammensatt av to beskrivende ord. Eksempler på slike er navn er «jevn åker» (Jevnaker), «fagra nes» (Fagernes) og Staangfjord (Stavanger). Teknologisk utvikling, erfaring og ny kunnskap satte etter hvert bonden i stand til å øke avlingene, slik at behovet for mark ble mindre med årene. Det resulterte med tiden til at urgårdene ble delt i stadig mindre enheter. De første «nye» gårdene ble gjerne også liggende svært sentralt og forholdsvis nært opptil urgårdene. Denne utviklingen fortsatte like fram til svartedauden (1349–1350), da en rekke gårdsbruk ble lagt øde (såkalte ødegårder). I de neste tohundre årene var det nærmest ingen nybygging på bygdene. Etter reformasjonen (1536) startet imidlertid en gradvis gjeninnflytting til plasser som sto øde, spesielt til de som lå mest sentralt. På denne tiden startet også den såkalte finneinnvandringen til Østlandet, der spesielt i grensetrøkene mot Sverige, som på Finnskogen, ble bosatt.
War of the Worlds (EP)
War of the Worlds er en EP fra det amerikanske progressiv metal-bandet Crimson Glory.
Bygd
Historien til Norges bygder
Industrialiseringen fra 1600-tallet og framover førte gradvis til et mer urbaniserte bygder, med tettbebyggelser knyttet til andre næringer enn primærnæringene, for eksempel til handel, håndverk, industri og service. På 1800-tallet var delingen av gårdsbruk kommet så langt at teknologi og utvikling ikke lenger kunne holde tritt med befolkningsveksten, noe som resulterte i sult og utvandring fra midten av dette århundret. Samtidig har det vært folkeforflytninger fra bygdene til tettsteder, byer og forsteder, der det har vært en befolkningsvekst. På denne tiden dukket også bygdeskolene opp. Den samme utviklinga har i forskjellig grad og til forskjellig tid skjedd i alle land, og i 2007 er det for første gang flere mennesker i verden som bor i byer enn på landsbygden.
Cicatripraonetha
Cicatripraonetha er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
War of the Worlds (EP)
Albumet ble utgitt i 20. mars 2000 på Rising Sun Records, og er formet som et tannhjul. Det ble kun utgitt i 2000 eksemplarer.
Bygd
Historien til Norges bygder
Det har i alle tider også vært en viss motsetning, og til dels også konflikt, mellom kulturen på landsbygda og i byen. Tradisjonelt har livet og mennesket på landsbygden blitt betraktet som fattigslig, men enkelt og naturlig, mens det i byen har blitt ansett som travelt, sivilisert og moderne. Rikdom, kunnskap og makt har dessuten vanligvis vært samlet i byene. Uttrykkene landsbygd og (spesielt) bondebygd har derfor også blitt brukt nedsettende, særlig av byfolk. Dette urbane kulturhovmodet har imidlertid blitt mer nedtonet, også i Norge, fra sist på 1900-tallet.
Cicatripraonetha
Levevis
Disse billene har larver som lever i død ved.
Bygd
Historien til Norges bygder
Det har også vært flere perioder da det arbeidsomme, men moralsk «ufordervede» og «lykkelige» livet på landsbygden ble oppfattet som et ideal. Det gjelder for eksempel i romantikken, i nazismen og i 1970-tallets økologiske motkultur. Andre eksempler på kulturkonflikten mellom land og by finner vi uttrykt i Ludvig Holbergs komedie Erasmus Montanus fra 1722, der forfatteren leker med de utbredte forestillingene om lærde byfolk og dumme bønder. Også det norske Arbeiderpartiets klassiske, politiske slagord fra valgkampen i 1933 bygger på disse motsetningene: By og land, hand i hand!
Den norske landsbygda skiller seg fra den europeiske på flere måter. Tradisjonelt har Norge vært befolket av sjøleiende bønder og fattige husmenn som har bodd spredt, mens det i Europa har vært føydalsystemer med tydeligere by- og landsbybebyggelse. I dag er norske gårdsbruk fremdeles små i internasjonal sammenheng, men de er ofte velholdte på grunn av statlig støtte. Denne offensive distriktspolitikken har også ført til at norske utkantstrøk er mer jevnt bebodd enn for eksempel i Sverige og andre industrialiserte land der områder langt fra byene er fraflyttet og gjengrodd.
Cicatripraonetha
Utbredelse
Arten er utbredt på Filippinene (Mindanao).
Gabriel Rasch
Ole Gabriel «Gabba» Rasch (født 8. april 1976 i Hole) er en norsk tidligere proffsyklist. Siden 2014 har han vært sportsdirektør i Team Sky (nå Team Ineos).
Rasch var en god brosteinsrytter, men kjørte som hjelperytter i de fleste ritt han deltok i.
Sesongen 2008 gikk han til Crédit Agricole. Samme år deltok han i landeveisrittet i OL i Beijing og var med i Vuelta a España.
Da Credìt Agricole ble nedlagt etter sesongen i 2008, skiftet han lag til Cervélo TestTeam, og da det ble nedlagt etter 2010-sesongen gikk han sammen med flere ryttere over til Garmin-Cervélo. I 2012 syklet Rasch for det franske laget FDJ-BigMat. I 2013 gikk han til Team Sky, hvor han gikk over i rollen som sportsdirektør da han la opp som aktiv utøver etter Paris-Roubaix 13. april 2014.
Rasch er normalt hjelperytter for sitt lags kapteiner. Han har likevel prestert brukbare sammenlagtplasseringer i større ritt på egen hånd, slik som 7.-plass i 2.1-rittet Tour of Qatar i februar 2011. Hans beste sammenlagtplassering i en Grand Tour er en 101.-plass fra Vuelta a España 2009.
Aubonne (Doubs)
Aubonne er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Ornans som tilhører arrondissementet Pontarlier.
Anders Bærheim
Anders Bærheim (født 29. august 1883, død 14. august 1960) var en markert lokalhistoriker og bystyremedlem i Stavanger.
Han var utdannet som kemigraf i Leipzig, og var ansatt hos Dreyer grafiske anstalt i over 60 år. Her var han forlagets medarbeider, billedredaktør og redaktør ved utgivelsen av mange bøker, og var selv forfatter av julehefter (Dreyermappene), avisartikler og bøker.
Ved lokalhistoriske spørsmål og arkeologiske funn i Stavanger var Anders Bærheim den naturlige personen både aviser og folk flest henvendte seg til.
Han var medlem av Venstre, og satt i bystyret i Stavanger. Han var blant annet aktivt med for å få flyplass til Stavanger.
Anders Bærheim satt i styret for Stavanger kunstforening fra 1928 til 1935.
Liste over kulturminner i Ringerike
Liste over kulturminner i Ringerike er en oversikt over fredede og/eller bevaringsverdige bygninger og elementer i Ringerike. Data er hentet fra Riksantikvarens liste over kulturminner.
Anders Bærheim
Noen publikasjoner
Anders Bærheim har skrevet langt over ett hundre lokalhistoriske artikler. Nedenfor er et utvalg.
Liste over kulturminner i Ringerike
ID-nummer består av et lenket tall som går direkte til det aktuelle kulturminnet i Kulturminnesøk.
August (roman)
August er andre roman i August-trilogien av Knut Hamsun. Den ble utgitt for første gang 1. oktober 1930.
Handling
Tyve år er gått siden handlingen i Landstrykere, og August har slått seg ned i hjembygda Polden. August er en levedyktig livsløgner og livskunstner, en sjømann som nettopp har kommet tilbake fra Amerika. August er en mann som vil gjøre forandringer, forbedre og fornye alt.
Zdzisław Kwaśny
Zdzisław Kwaśny (født 6. november 1960) er en tidligere sleggekaster fra Polen, best kjent for å ha vunnet bronsemedalje under VM i 1983 i Helsingfors. Han har en personlig rekord på 80,18 meter fra en stevne i London 21. august 1983.
Sjoa (elv)
Sjoa er ei elv i Sel og Vågå kommuner i Innlandet. Den renner ut fra innsjøen Gjende (984 moh.) ved Gjendesheim til tettstedet Sjoa i Gudbrandsdalen, hvor den munner ut i Gudbrandsdalslågen. Elva renner gjennom Sjodalen og Heidal. Dalbunnen er for det meste flate områder avbrutt av fall, slik at det er landskapsrom på ulike nivå nedover langs elven. I Sjodalen renner den gjennom utmark, mens den i Heidal renner gjennom skogsmark og dels gjennom kulturlandskap. Vannkvaliteten er god med lite næringssalt, mye oksygen og pH rundt 6,8. Vannføringen er normalt mellom 20 og 100 m3/s, med største vannføring på 170 m3/s. Vannføringen kan svinge raskt med 70 m3/s økning på en dag på det meste. Innenfor elvens nedbørsfelt minker den årlige nedbørsmengden fra vest mot øst, der den vestligste delen av påvirkes av kystklimaet. Sen snøsmelting i de høytliggende områdene i vest gir en jevn vannføring gjennom sommeren.
Sjoavassdraget ble i 1973 varig vernet mot kraftutbygging i Verneplan I for vassdrag.
Fylkesvei 257 går tildels langs elvebredden.
Elveløpet
Sjoa går i stryk og små fall, inkludert Maurvangfossen, fra Gjende til Øvre Sjodalsvatnet (953 moh.) og har deretter et kort fall til Nedre Sjodalsvatnet (940 moh.). Fra Gjende og nedover kalles den også Øvre Sjoa eller Gjendelva, mellom Øvre og Nedre Sjodalsvatnet kalles den Stuttelva. Stuttelva er om lag 700 meter lang og den breier seg ut i flere løp.
Amputechture
Amputechture er det tredje musikkalbumet av progressiv rock-bandet The Mars Volta. Det ble utgitt i 12. september 2006. Albumet er produsert av gitarist og komponist Omar Rodriguez-Lopez og mikset av Rich Costey. John Frusciante fra Red Hot Chili Peppers spiller gitar på hvert spor bortsett fra «Asilos Magdelena». Albumet preges i grunnen av samme elementer som bandets forrige utgivelser, men skiller seg også veldig ut.
Sjoa (elv)
Elveløpet
Sjoa går i krappe stryk til samløpet med Russa. Stuttgongfossen er flere fall, til sammen 20 meter. Det største sidevassdraget er Veo, som kommer fra området øst for Glittertinden og på den siste strekningen ned mot Sjodalen har et markert gjel. Elva går i stryk og rolige partier ned til Tråsåfossen og Ridderspranget, hvor det er et trangt gjel og store jettegryter.
Fra kommunegrensen til Nedre Tråsåfossen har elven skåret seg dypt ned i fjellet. Sideelven Ner–Muru renner ut i Sjoa ovenfor Nedre Tråsåfossen som har en høyde på 20 meter. Nedenfor fossen har elven gravd seg gjennom løsmasser med bratte skrenter mot elven. Sideelven Rinda renner ut i Sjoa ved Rindhølen og nedover til Bjølstadmo bukter den seg i et juv og går i krappe stryk. Trykja renner ut i Sjoa ved Bjølstadmo og nedover til Ekre renner den rolig gjennom lanbruksområder. Gjennom Skjerdalen går Sjoa i et juv og får tilførsel av Berdøla ved enden av Skjerdalen. Elva skjærer dypt ned i øvre del av Heidal og renner i delvis kraftige stryk ned til Lågen. Tjuvspranget er et fall på 20 meter.
Amputechture
Albumet begynner rolig og melankolsk med disige, psykedeliske gitarer i «Vicarious Atonement», som etter et klimaks beveger seg mot en jazz-aktig atmosfære som eventuelt kolliderer med Tetragrammaton, et episk progrock-stykke der det tar av med kaotiske trommer og gitar/saksofonskalaer i begynnelsen. Denne sangen består av flere forskjellige deler og varer i hele 17 minutter. Albumet er fullt av dynamikk, variasjon og kontraster, og musikken bærer et preg av klassisk progressiv rock.
I motsetning til albumets to forgjengere er ikke sangtekstene så sammenhengende til den grad at de er basert på én historie. Albumet handler om forskjellige temaer, blant annet religion.
Sjoa (elv)
Elveløpet
Enkelte partier i elven kan være farlige når det er svært høy vannføring, og det har vært flere dødsulykker de siste tiårene.
Næringsvirksomhet
Elva brukes til kraftproduksjon i Stuttgongfossen kraftverk, ca. 7 km etter Nedre Sjodalsvatnet. Noe av vannet fra Veo, som er en sideelv til Sjoa, overføres også via en tunnel til innsjøen Tesse og brukes til kraftproduksjon. Sjoa ble i 1973, gjennom Verneplan I for vassdrag, vernet mot videre kraftutbygging. Vernegrunnlaget var urørthet.
Deler av Sjoa er en populær elv for rafting og elvepadling med kajakk, men den er krevende. 16 personer har mistet livet i Sjoa i perioden 1989–2010. Elva er også kjent for severdigheten Ridderspranget. Enkelte avsnitt av elva er ufarbar for farkoster.
NLA Høgskolen Staffeldtsgate
NLA Høgskolen Staffeldtsgate er den private høgskolen NLA Høgskolens avdeling i Oslo. Ved studiestedet tilbyr høgskolen bachelorgrader innen økonomi, administrasjon og innovasjon under navnet Hauge School of Management, samt bachelorgrader og årsstudier innen utøvende musikk og teologi og ledelse. Skolen ble høgskole 1. august 2004 og fusjonerte med NLA Høgskolen 1. januar 2013.
Skolen er en videreføring av Bibelskolen i Oslo, som Det norske lutherske Indremisjonsselskap startet i 1916.
Oleksij Hunbin
Oleksij Ihorovytsj Hunbin (ukrainsk: Олексій Ігорович Гунбін, født 8. november 1992) er en ukrainsk bueskytter.
Nonsuch Palace
Nonsuch Palace var et kongelig palass fra tudortiden. Det ble reist av Henrik VIII i Surrey, nær Epsom. Landsbyen Cuddington ble jevnet med jorden for å gi plass til palasset. Det ble revet i det 17. århundre, og deler av det ble brukt som materiale til andre bygninger. Det er ingen synlige spor på stedet, men noen av fundamentene til banketthallen ligger under bakken, og British Museum har noen deler av utsmykningen.
Daniel Castro (bueskytter)
Daniel Castro (bueskytter) (født 19. april 1997) er en spansk bueskytter.
Oleksij Hunbin
Han representerte Ukraina under Sommer-OL 2020 i Tokyo, hvor han ble utslått i første runde.
Daniel Castro (bueskytter)
Han representerte Spania under Sommer-OL 2020 i Tokyo, hvor han ble utslått i første runde.
Nonsuch Palace
Palasset var det største byggeprosjektet Henrik VIII satte igang. Det ble påbegynt 22. april 1538, et halvt år etter at prins Edward var født. Det skulle være en feiring av Huset Tudors makt, i rivalisering med Frans I av Frankrikes Château de Chambord. Mens de fleste av Henriks palasser var ombyggingsprosjekter av eldre bygninger, valgte han å starte fra bunnen av med Nonsuch Palace. Beliggenheten var bestemt av at det var i nærheten av et av hans viktigste jaktområder. Det tok ni år å bygge, og kostet 24 000 pund. Palasset var sentralt i innføringen av renessansearkitektur i England.
Det finnes bare tre samtidige bilder av palasset, og de viser lite av bygningsmassen og detaljene i utsmykningen. Stedet ble utgravd 1959–1960. Dette var et viktig skritt for britisk arkeologi, ettersom det var et av de første utgravningsstedene fra tiden etter middelalderen. Over 60–000 besøkte utgravningen mens den pågikk. Palassets plan var nokså enkel, med en indre og en ytre borggård, hver med et befestet porthus. Mot nord var palasset befestet i middelalderstil, men mot sør hadde det forseggjort renessansedekor med høye oktagonale tårn i endene. De ytre veggene og den ytre borggården var nokså enkelt dekorert, men den indre borggården hadde flott stukkpaneler i høyt relieff.
Da Henrik VIII døde i 1547 var ikke palasset ferdig. Maria I solgte det i 1556 til Thomas FitzAlan, 12. jarl av Arundel. I 1590-årene ble det igjen kongelig eiendom, og Elizabeth I tilbrakte en del av sin tid der. Det forble en kongelig residens inntil 1670, da Karl II gav det til sin elskerinne Barbara Palmer. Grunnen til dette var at hun trengte penger til å betale spillegjeld.
Bygningen begynte raskt å forfalle, og ble revet innen utgangen av det 17. århundre. Panelet ble fjernet og er bevart i storsalen på Loseley Park.
Bérenger Frédol
Bérenger Fredol kan vise til
Casey Wright
Casey Wright (født 19. desember 1994 i Alexandra) er en australsk langrennsløper. Hun kom på tredjeplass sammenlagt i Australia/New Zealand Cup i langrenn 2015.
Sesongen 2013/14
Hennes beste enkeltplassering i Australia/New Zealand Cup i langrenn 2013 var en femteplass på sprinten i Perisher Valley i august, og hun endte på niendeplass i Australia/New Zealand Cup sammenlagt, med 157 poeng.
Hun deltok i Vinteruniversiaden 2013 i Italia, og kom der på 54.-plass på 10 km skiathlon, 58.-plass på sprinten og 59.-plass på 5 km fristil. Hun deltok også på kvinnestafetten, der Australia kom på 14.-plass, og på mix-sprintstafetten der Australia kom på 30.-plass. Under Junior-VM på ski 2014 i Val di Fiemme kom hun på 48.-plass på sprinten, 62.-plass på 10 km skiathlon og 65.-plass på 5 km klassisk.
Sesongen 2014/15
I Australia/New Zealand Cup i langrenn 2014 fikk hun en fjerdeplass i sprint som beste enkeltrenn, og hun fikk til sammen 172 poeng, som holdt til åttendeplass sammenlagt.
Hun deltok også i US Super Tour denne sesongen, der hun fikk en 20.-plass som beste enkeltresultat, og i Nor-Am Cup der hun endte på 44.-plass sammenlagt.
I USA-mesterskapet på ski 2015 kom hun på 27.-plass på sprint klassisk, 63.-plass på 10 km fristil, 36.-plass på 20 km klassisk og 38.-plass på sprint fristil. Under USA-mesterskapet del 2 i mars kom hun på 37.-plass på 30 km fristil. Hun ble tatt ut til å delta i Ski-VM 2015, og hun kom der på 47.-plass på 30 km klassisk, fellesstart. Hun deltok også i lagsprint, der hun kom på 18.-plass sammen med Jessica Yeaton, og på stafetten der Australia kom på 14.-plass.
Sesongen 2015/16
Wright kom på tredjeplass sammenlagt i Australia/New Zealand Cup i langrenn 2015, etter én andreplass og to tredjeplasser i enkeltrenn denne sesongen.
Sesongen 2016/17
Under USA-mesterskapet på ski 2017 kom hun på 28.-plass på sprint klassisk stil. På 10 km fristil kom hun på 61.-plass. Hun deltok i U23-VM på ski 2017, og kom der på 29.-plass på sprinten og 40.-plass på 10 km fristil.
Sesongen 2017/18
Hun deltok også i Australia/New Zealand Cup i langrenn 2017, og kom der på 12.-plass sammenlagt. World Loppet Australia var 42 km i 2017, og Wright kom denne gangen på sjetteplass.